Legal Document

Category: 17

Text:
69. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΚΗΣ ΝΑ ΥΤΙΛΙΑΣ ΚΑΙ ΕΡΓ ΑΣΙΑΣ Αριθ.30125/78 της 13 Φεβρ./14 Μαρτ.  1978 (ΦΕΚ Β΄ 218) Περί καθορισμού ηυξημένων αποδοχών του τεχνικού προσωπικού του απασχολουμένου επί σχέσει εργασίας ιδιωτικού δικαίου εις το Ναυτικόν Απομαχικόν Ταμείον (Ν.Α.Τ.). Έχοντες υπ’ όψει: 1.Τας διατάξεις του άρθρου 5 παρ. 3, εν συνδυασμώ προς τας τοιαύτας του άρθρου 9 παρ. 1 του ν.δ. 1198/72, «περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου, των Ο.Τ.Α. και Ν.Π.Δ.Δ., και τροποποιήσεως διατάξεων της περί συλλογικών συμβάσεων εργασίας νομοθεσίας (ΦΕΚ 109/Α/72), ως και τας τοιαύτας του άρθρου 10 παράγρ. 2 του Ν.Δ. 435/76 (ΦΕΚ 251/Α/76). 2.Την, δια του υπ’ αριθ. 30125/16/77 εγγράφου του Υπουργείου Εμπορικής Ναυτιλίας, διατυπωθείσαν ημίν σχετικήν πρότασιν. 3.Σχετικήν γνωμοδότησιν του, κατά το άρθρον 6 παρ. 1 του ν.δ. 1198/72 Τμήματος Αμοιβής και Όρων Εργασίας, ληφθείσαν κατά την συνεδρίασιν αυτού της 21.12.1977, ην και αποδεχόμεθα. 4.Το γεγονός, ότι συντρέχουσι εν προκειμένω αι προϋποθέσεις του άρθρου 5 παρ. 3 του ν.δ. 1198/72 αποφασίζομεν: 1.Ορίζομεν τας κάτωθι ειδικότητας και τον έναντι εκάστης τούτων αριθμόν μισθωτών απασχολουμένων επί σχέσει εργασίας ιδιωτικού δικαίου εις το Ναυτικόν Απομαχικόν Ταμείον (Ν.Α.Τ.), δι’ ους εξαιρετικώς δύναται, κατ’ εφαρμογήν της διατάξεως της παρ. 3 του άρθρου 5 του ν.δ. 1198/72 και του άρθρου 10 παρ. 2 του ν. 435/76 να παρέχηται, δι’ αποφάσεως του εξ ημών Υπουργού Εμπορικής Ναυτιλίας αμοιβή ανωτέρα της ισχυούσης τοιαύτης, δυνάμει των σήμερον εφαρμοζομένων οικείων Συλλογικών Συμβάσεων και Αποφάσεων και δη μέχρι ποσοστού 15%. Ειδικότης Αριθ. Μισθωτών Ηλεκτρολόγος 1 Οικοδόμος 2 Ελαιοχρωματιστής 3 Υδραυλικός 2 2.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 19.Ι.α.67 Ναυτικό Απομαχικό Ταμείο Ναυτικό Απομαχικό Ταμείο 19.Ι.α.68-71 Η παρούσα δημοσιευθήτω δια της Εφημερίδος της Κυβερνήσεως.